
 7.7.2012
 BG
 Официален вестник на Европейския съюз
 L 177/14
 РЕГЛАМЕНТ ЗА ИЗПЪЛНЕНИЕ (ЕС) No 606/2012 НА КОМИСИЯТА
 от 4 юли 2012 година
 за забрана на риболовни дейности от страна на капани и кораби с парагади под флага на или регистрирани в Италия, извършващи риболов на червен тон в Атлантическия океан, на изток от 45° з.д. и в Средиземно море
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството (1), и по-специално член 36, параграф 2 от него,
 като има предвид, че:
 (1)
 С Регламент (ЕС) No 44/2012 на Съвета от 17 януари 2012 г. за определяне за 2012 г. на наличните възможности за риболов на определени рибни запаси и групи от рибни запаси, които са предмет на международни преговори или споразумения, във водите на ЕС и за корабите на ЕС в определени води извън ЕС, се определя количеството червен тон, което може да бъде уловено през 2012 г. в Атлантическия океан, на изток от 45° з.д. и в Средиземно море.
 (2)
 В Регламент (ЕО) No 302/2009 на Съвета от 6 април 2009 г. относно многогодишен план за възстановяване на червения тон в източната част на Атлантическия океан и в Средиземно море, за изменение на Регламент (ЕО) No 43/2009 и за отмяна на Регламент (ЕО) No 1559/2007 (2) от държавите членки се изисква да информират Комисията за индивидуалната квота, разпределена на техните кораби с дължина над 24 m, а по отношение на корабите за улов с дължина под 24 m и на капаните — най-малко квотата, разпределена на организации на производителите или на групи кораби, извършващи риболов с подобно съоръжение.
 (3)
 Общата политика в областта на рибарството цели осигуряване на дългосрочната жизнеспособност на сектор „Рибарство“ чрез устойчива експлоатация на живите водни ресурси, основана на подхода на предпазливост.
 (4)
 В съответствие с член 36, параграф 2 от Регламент (ЕО) No 1224/2009 на Съвета въз основа на информацията, предоставяна от държавите членки, или друга информация на разположение на Комисията, когато Комисията установи, че възможностите за риболов за Европейския съюз, държава членка или група от държави членки, се смятат за изчерпани за едно или повече съоръжения или риболовни флоти, тя информира съответните държави членки за това и забранява риболовните дейности в съответната зона, със съответното съоръжение, спрямо съответния запас, група от запаси или от страна на флота, участващ в тези специфични риболовни дейности.
 (5)
 Информацията, с която Комисията разполага, показва, че възможностите за риболов на червен тон в Атлантическия океан на изток от 45° з.д. и в Средиземно море, разпределени на капани и кораби с парагади под флага на или регистрирани в Италия, се смятат за изчерпани.
 (6)
 На 20 юни 2012 г. Италия уведоми Комисията за факта, че е наложила спиране на риболовните дейности за капани и кораби с парагади, извършващи риболов на червен тон през 2012 г., считано от 13:00 часа на 20 юни